cyanic-selkie/wikianc huggingface dataset:
Nicolaas Copernicus
Heliosentriese model
Kopernikus tel onder die grootse veelweters van die Renaissance en was 'n wiskundige, sterrekundige, geneesheer, geleerde van die klassieke, vertaler, kunstenaar, Roomse geestelike, regsgeleerde, goewerneur, militêre leier, diplomaat en ekonoom. Tussen al sy verantwoordelikhede was sterrekunde nie veel meer as 'n stokperdjie nie, alhoewel dit juis in dié vakgebied was wat hy sy stempel op die wêreld afgedruk het.
Seksuele oriëntasie
Kultuur
Die integrasie van seksuele oriëntasie met sosiaalkulturele identiteit kan moeilik wees vir LGBT-individue. Mense kan óf dink hulle seksuele oriëntasie definieer hulle seksuele indentiteit óf nie, want hulle voorkeure kan ook mettertyd verander, of hulle identifiseer net beter met ’n ander aspek van hulle identiteit, soos ’n gesinsrol. Terwyl klem in Amerika gelê word op individuele eienskappe en die self as onveranderend en konstant beskou word, plaas die Oos-Asiatiese kulture groter klem op ’n persoon se rol in sosiale hierargieë en beskou hulle die self as vloeibaar en buigsaam.
Godsdiens
Seksualiteit in ’n godsdiensverband is dikwels omstrede, veral seksuele oriëntasie. In die verlede het denominasies homoseksualiteit in ’n negatiewe lig beskou en mense gestraf vir selfdegeslagverhoudings. Al hoe meer godsdienste en denominasies aanvaar deesdae homoseksualiteit. Dit is moontlik om seksuele en godsdienstige identiteit te integreer, na gelang van die vertolking van godsdienstekste.
Seksuele oriëntasie in Suid-Afrika
Suid-Afrika se wette maak ook daarvoor voorsiening dat mense kan aansoek doen om hulle geslagstatus in die bevolkingsregister te laat verander en om nuwe identiteitsdokumente en paspoorte te kry wat hulle genderidentiteit aandui. Mediese of chirurgiese behandeling soos hormoonvervangingsterapie is daarvoor nodig, maar nie ’n geslagsveranderingsoperasie nie.
Goue Beer
Die Goue Beer is in 2020 aan die Iranse rolprent Sheytan vojud nadarad van die regisseur Mohammad Rasulof toegeken.
Agent 2000
Storielyn
Agent 2000, oftewel W..w.. walter du Toit, se tyd raak min. Hy moet gou speel as hy Hoërskool Randburg se berugte boelie, die Laksman, voor die einde van die ontgoeningstydperk wil ontmasker. Sou Walter daarin slaag, kan hy sy vermomming in die kas bêre, die publieke skool vaarwel roep en sy lewe as 14-jarige wat tuisonderrig ontvang voortsit.
'n Taak wat aanvanklik na kinderspeletjies gelyk het verander gou in Walter se grootste nagmerrie. Sal hy die laksman betyds kan vang of sal Agent 2000 uiteindelik die Laksman se grootste teiken nog wees?
Giuseppe Conte
Giuseppe Conte (Italiaanse uitspraak: [dʒuˈzɛppe ˈkonte]; gebore 8 Augustus 1964) is 'n Italiaanse juris en politikus wat van 1 Junie 2018 tot 13 Februarie 2021 as die 58ste eerste minister van Italië in die 66ste naoorlogse regering gedien het.
2022 Spaanse Grand Prix
Renuitslag
Sergio Pérez verdien 'n ekstra punt vir die vinigste ronde.
Naeltjies
Gebruike
Terwyl dit histories in die Weste gebruik word vir tandpyn, het die Amerikaanse Food and Drug Administration (FDA) eugenol (een van die chemikalieë wat in naeltjieolie voorkom) se doeltreffendheid afgegradeer. Die FDA glo nou daar bestaan nie genoeg bewyse dat eugenol effektief is teen tandpyn nie. Naeltjieolie blyk veilig te wees om op die vel aan te wend.
Prinses Eleonora
Studie
Prinses Eleonora het 'n graad in geskiedenis aan die Katolieke Universiteit van Rio de Janeiro verwerf
Lagrange-meganika
Lagrange-meganika is 'n herformulering van klassieke meganika, deur die Italiaans-Franse wiskundige en astronoom Joseph-Louis Lagrange in 1788.
Eerste minister van Italië
Die president van die raad van ministers van die Italiaanse Republiek (Italiaans: Presidente del Consiglio dei ministri della Repubblica Italiana), wat in Italië algemeen na verwys word as die Presidente del Consiglio en in Afrikaans bekend staan as die eerste minister van Italië, is die regeringshoof van die Italiaanse Republiek.
C.S. Lewis
"Ek probeer hier verhoed dat iemand die waarlike dom ding sê wat mense dikwels oor Jesus sê: Ek is bereid om Jesus as 'n groot morele leraar te aanvaar, maar ek kan sy aanspraak dat Hy God is, nie aanvaar nie. Dis een ding wat ons nie moet sê nie. Iemand wat bloot 'n man was en die soort dinge sê wat Jesus gesê het, sou geen morele leermeester wees nie. Hy sou 'n waansinnige wees... of anders sou hy die Duiwel uit die Hel wees. Jy moet kies. Hierdie man was, en is, die Seun van God, of anders 'n malmens of iets ergers. Jy kan Hom as 'n dwaas opsluit, of op Hom spoeg en Hom as 'n duiwel doodmaak; of anders kan jy aan sy voete val en Hom Heer en God noem. Laat ons egter nie moet patroniserende onsin vorendag kom dat Hy 'n groot menslike leermeester was nie. Dít het Hy nie vir ons oop gelaat nie. Dit was nooit sy bedoeling nie."
Fayez al-Sarraj
Premierskap
Fayez al-Sarraj, en ses lede van die Presidentsraad en die voorgestelde kabinet het op 30 Maart 2016 in Tripoli aangekom. Die volgende dag is daar berig dat die GNA beheer oor die ministeriële ampte oorgeneem het en dat die GNC se eerste minister, Khalifa al-Ghawil, na Misrata gevlug het.
Alexandra Ordolis
Alexandra Ordolis (gebore 9 Julie 1986) is 'n Kanadese aktrise. Sy is bekend vir haar rolle in die televisiereekse Reign (2013), 19-2 (2014), Shadowhunters: The Mortal Instruments (2016), en The Mist (2017).
Orbea denboefii
Orbea denboefii is 'n vetplant wat aan die familie Apocynaceae behoort. Die plant is inheems aan Kenia en Tanzanië.
Mabundeni
Mabundeni is 'n nedersetting in die Groot Vyf Hlabisa Plaaslike Munisipaliteit, Umkhanyakude-distriksmunisipaliteit in oostelike KwaZulu-Natal, Suid-Afrika.
Ongebleik (kleur)
Ongebleik is 'n term wat gebruik word om garing of materiaal, soos sy of linne, in hul oorspronklike toestand te beskryf, wat nie gebleik of gekleur is nie. In die meeste Westerse tale is die naam afgelei van die Franse woord "ecru", wat letterlik "ruwe" of "ongebleik" beteken.
Die kleur ongebleik is moeilik om te definieer omrede die oorspronklike kleur van natuurlike tekstielvesels verskil van vesel tot vesel en word ook beïnvloed deur baie faktore, soos of dit verwerk of gewas is, of nie. Tot op hede word hierdie term ook gebruik om 'n ligte kleur soos beige aan te dui. Tot in 1930 is die term "ecru" as 'n sinoniem van beige gebruik, maar tans word die twee kleure verskillend gelys.
Kleurkoördinate
Volgens verskeie kleurskemas word ongebleik as volg voorgestel:
Orbea laticorona
Orbea laticorona is 'n vetplant wat aan die familie Apocynaceae behoort. Die plant is inheems aan Ethiopië en Soedan.
Galileo Galilei
Galileo se ondersteuning van Copernicus se teorieë was omstrede tydens sy leeftyd, waartydens 'n groot meerderheid filosowe en sterrekundiges die geosentriese siening dat die Aarde bewegingloos in die middel van die heelal is aangehang het. Ná 1610 het Galileo Copernicus se teorie, dat die Son in die middel van die heelal is en dat die Aarde daarom wentel, openlik ondersteun en hy is sterk verset deur sommige filosowe en geestelikes. Twee geestelikes het hom selfs by die Romeinse Inkwisisie van 1615 aangekla en, alhoewel hy van alle klagtes verontskuldig is, het die Rooms-Katolieke Kerk in Februarie 1616 die teorie nietemin as "vals en in kontras met die Heilige Skrif" verklaar. Na waarskuwings het Galileo ingestem om sy ondersteuning van die teorie te staak, maar het sy sienings later weer 'n keer verdedig in sy bekendste werk, Dialogo sopra i due massimi sistemi del mondo ("Dialoog rakende die twee vernaamste wêreldstelsels"), wat in 1632 vrygestel is. As gevolg van hierdie boek is hy deur die Inkwisisie verhoor, geforseer om sy meningsuitings terug te trek en tot lewenslange huisarres gevonnis.
Nuwe onderwysmetode
Party van hulle het selfs planne gesmee om hom van sy pos onthefte kry. In hierdie atmosfeer kon Galileo nie werk nie en hy het dit al hoe moeiliker gevind om sy studies voort te sit. In 1592 is hierdie probleme egter opgelos, want die Senaat van die Republiek van Venesië het hom genooi om hoogleraar in die wiskunde aan die Universiteit van Padua te word.
Galileo ondervind teenstand
Galileo was verplig om sy teorieë terug te trek. Verbitterd oor die houding van die kerk, het hy afgetree en in sy villa naby Florence gaan woon. In 1638 het 'n geweldige terugslag Galileo getref. Sy oë, die eerste wat die hemelruim bestudeer het, het ingegee. Maar sy blindheid het hom nie van sy navorsingswerk weggehou nie. Inteendeel, hy het sy werk voortgesit met die hulp van sy getrouste volgelinge. In Januarie 1642, met sy dood, was daar nog maar min mense wat die ware belangrikheid van sy werk besef het.
Berg
Daar sou vandag op aarde geen berge meer gewees het nie as aardkorskragte nie van tyd tot tyd nuwe berge gevorm het nie. Van die belangrikste “nuwe" berge is die Alpe, die Himalajas, die Andes en die Rockies.
Hoekfrekwensie
In die fisika is hoekfrekwensie ω 'n skalaar mate van rotasie spoed. Hoekfrekwensie (of hoekspoed) is die skalaar groote van die vektorhoeveelheid hoeksnelheid. Die verskil tussen hoekfrekwensie en hoeksnelheid is dat die hoeksnelheid die rigting en orientasie van rotasie (in 2D en 3D ruimte) kan aandui as 'n vektor waar hoekfrekwensie slegs 'n skalaar grootte is.
George Goch
George Goch is 'n voorstad van Johannesburg, Suid-Afrika. Dit is in Johannesburg se F-streek geleë en is bekend vir sy manshostelle wat in die meerderheid deur Zoeloes bewoon word.
Palti
Na Dawid se vlug gee koning Saul sy dogter Migal (Dawid se vrou) vir "Palti" as vrou. Hy was die seun van Lais "wat uit Gallim was". In 2 Sam 3: 15 gee Isboset sy suster Migal weer vir Dawid terug as vrou. Hier word hierdie man ook "Paltiël" genoem. Hy het Migal weenend tot by die grensdorp Bahurim gevolg.
Pachastrella abyssi
Pachastrella abyssi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Victor Argo
Victor Argo (5 November 1934 – 7 April 2004) was 'n Amerikaanse akteur. Hy was bekend vir sy rolle in die rolprente Raw Deal (1986), The Last Temptation of Christ (1988), King of New York (1990), en Ghost Dog: The Way of the Samurai (1999).
Magelang
Stadsbuurte
Magelang Utara (Noord-Magelang):
Magelang Tengah (Sentraal-Magelang):
Brown-universiteit
In 1969 het Brown Universiteit 'n nuwe kurrikulum aangeneem wat na verwys word as die "Brown Kurrikulum", na 'n tydperk van volgehoue studentepetisies. Die "nuwe kurrikulum" het die vereiste van verpligte "algemene opvoeding" geskrap, en studente die "argitekte van hul eie sillabus" gemaak en hul ook toegelaat om enige kursus te neem van bevredigende of onopgeneemde geen-krediet, vir 'n graadstudie. In 1971 is Brown Universiteit se "coordinate women's institution", Pembroke Kollege, ten volle geïntegreer in die universiteit, en Pembroke Kampus se slaapsale en klaskamers dienooreenkomstig deur die hele Brown Universiteit gebruik.
Voorgraadse toelatings is hoogs selektief, met 'n aanvaardingskoers van slegs 7.2% vir die 2022 klas. Die universiteit behels die Kollege, die Nagraadse Skool, die Alpert Mediese Skool, die Ingenieursskool, die Skool van Openbare Gesondheid, en die Skool van Professionele Studies (welke die IE Brown Executive MBA program insluit). Brown Universiteit se internasionale programme word georganiseer deur die Watson Instituut vir Internasionale en Openbare Aangeleenthede, en die university is op akademiese vlak geaffilieer met die Mariene Biologiese Laboratorium en die Rhode Island Ontwerpersskool. Die Brown/RISD "Dual Degree Programme", wat aangebied word in samewerking met die Rhode Island Ontwerpersskool, is 'n vyfjaar kursus wat grade toeken van beide institute.
Hongerskloofrivier
Die Hongerskloofrivier is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.
Pachastrella incrustata
Pachastrella incrustata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Ensolweni
Ensolweni is 'n nedersetting in die Mtubatuba Plaaslike Munisipaliteit, Umkhanyakude-distriksmunisipaliteit in noordoostelike KwaZulu-Natal, Suid-Afrika.
Pudens
Volgens oorlewering het hy aan Petrus blyplek verskaf en is deur hom gedoop. Pudens word gemartel tydens die vervolgings van Nero. Sy feesdag is op 14 April in die Ortodokse Kerk en op 19 Mei in die Rooms-Katolieke Kerk. Verder word beweer dat hy die seun van Quintus Conelius Pudens, 'n Romeinse senator, was. Hy het twee seuns gehad, Novatus en Timotheus en twee dogters Praxedes en Pudentiana. Die name van sy dogters is slegs bekend weens die bestaan van twee ou kerke in Rome, Santa Prassade en Santa Pudentiana. Die notule van die sinode van Pous Simmachus uit 499, bewys die bestaan van 'n titulus Pudentis 'n kerk met die mag om die sakramente te bedien.
Harold S. Bucquet
Harold S. Bucquet (10 April 1891 – 13 Februarie 1946) was 'n Engelse akteur, regisseur, en assistentregisseur. Hy was bekend vir sy rolle in die rolprente On Borrowed Time (1939), We Who Are Young (1940), The Adventures of Tartu (1943), en Without Love (1945).
Joubertspruit
Die naam Joubertspruit kan na een van die volgende riviere verwys:
DukuDuku
DukuDuku is 'n nedersetting in die Mtubatuba Plaaslike Munisipaliteit, Umkhanyakude-distriksmunisipaliteit in noordoostelike KwaZulu-Natal, Suid-Afrika.
Litiumkobaltiet
Litiumkobaltiet is 'n vastestof met hoë smeltpunt en 'n gelaagde kristalstruktuur, wat tot die α--tipe behoort. Die kobaltatome is in oktaëders van suurstofatome en vorm gelaaide lae met formule. Die struktuur is romboëdries met 'n ABCABC-drie-lae-volgorde. Tussen hierdie lae is 'n laag -ione wat die stof elektries neutraal maak.
Vervaardiging
Die stof kan by kamertemperatuur gemaklik geoksideer word tot met, ,  of  en behou sy romboedriese drie-lae-struktuur vir 0,54<x<1. Vir 0,46<x<0,54 word 'n struktuur met 'n monokliniese vervorming gevind. In die bereik 0,54<x<1 vind egter ook 'n subtiele wysiging plaas. Daar is twee weergawes van die romboedriese struktuur, een in die bereik 0,54<x<0,78 en 'n ander een in die bereik 0,94<x<1. Die bereik daartussen 0,79<x<0,94 is 'n tweefasegebied. Hierdie verskille hang saam met die elektroniese bandstruktuur van die materiaal. Die spintoestand van die -ioon wat deur oksidasie gevorm word verander van hoëspin vir 0,94<x<1 na laespin vir x<0,79. Dit veroorsaak wysigings in die elektriese en magnetiese eienskappe van die stof.
Charles Margrave Taylor
Filosofie
Hierdie hermeneutiese interpretasie het ook nog 'n tweede rol. Taylor stel homself teen die vereenselwiging van die geestes- en natuurwetenskappe. Hy verwys reeds daarna in sy eerste boek, The Explanation of Behaviour (1964). Die rede waarom daar 'n verskil tussen hierdie wetenskappe bestaan, kom voort uit die aard van die mens self: “die mens is 'n selfinterpreterende dier .... die mens is altyd gedeeltelik gevestig deur selfinterpretasie." So volgens hom kom daar dus altyd 'n hermeneutiese dimensie in die geesteswetenskappe na vore. Die mens reflekteer in sy aksies altyd oor wat hy is en waarom hy bepaalde aksie neem (die betekenis daarvan) en hierdie element moet ewegoed opgeneem word in die geesteswetenskappe, naas die beskrywing van wat die mens ook effektief doen. Tog is baie filosowe en ander denkers geneig om hierdie twee verskillende soorte wetenskap gelyk te stel. Taylor gee verskillende redes vir hierdie foutiewe beeld:
Ryk van Brasilië
Geskiedenis
Ander probleme het ontstaan toe die Ryk se parlement, die Algemene Vergadering, in 1826 geopen het. Pedro Ek, saam met 'n aansienlike persentasie van die wetgewer, het gepleit vir 'n onafhanklike regbank, 'n volksverkiese wetgewer en 'n regering wat gelei sou word deur die keiser wat breë uitvoerende magte en prerogatiewe gehad het. Na die haastige vertrek van Pedro Ek, Brasilië is gelaat met 'n vyfjarige seun as staatshoof. Met geen presedent om te volg nie, het die Ryk gekonfronteer met die vooruitsig van 'n tydperk van meer as twaalf jaar sonder 'n sterk uitvoerende gesag, soos onder die grondwet, Pedro II sou nie sy meerderheid bereik nie en gesag as keiser begin uitoefen tot 2 Desember 1843.
Cornell-universiteit
Die universiteit was bedoel om onderrig te bied en om bydraes te maak in alle velde van kennis - van die klassiek tot die wetenskappe, en van die teorie tot die toegepaste kennis. Hierdie ideale, ietwat onkonvensioneel/buitengewoon vir die tyd, word vasgevang in Cornell Universiteit se fungerende beginsel; 'n gewilde 1868 Ezra Cornell aanhaling;: "I would found an institution where any person can find instruction in any study."
Wolk
Op die aarde bestaan wolke tipies uit waterdamp, wat klein druppel of yskristalle vorm, gewoonlik 0,01 mm in deursnee. Wanneer biljoene druppeltjies of kristalle saamgegroepeer is, is hulle sigbaar as wolke.
Cornell-universiteit
Die universiteit administreer ook twee satelliet mediese kampusse; naamlik een in New York Stad en een in Education City, Katar; en Cornell Tech, 'n voorgraadse program wat tegnologie, besigheid en kreatiewe dinkwerk inkorporeer. Die program het geskuif van Google se Chelsea Gebou in New York Stad na die huidige permanente kampus op Roosevelt Eiland in September 2017.
Meesterkanonnier van die artillerie (Suid-Afrika)
Toe die eerste lugafweer-offisier as die aangestel is, is dit verander na. Toe Generaal Koos Laubscher in 2002 in hierdie pos aangestel is, het hy dit weer verander na, maar toe Generaal Roy Andersen in 2006 aangestel is, het hy dit weer verander na Generaal van die Kanonniers.
Aanwysing van Meesterkanonniers
Die inwyding van nuwe Meesterkanonniers word gereël by ongereelde tussenposes elke paar jaar. Dit geskied gewoonlik in Potchefstroom, die bakermat van die Suid-Afrikaanse Artillerie. Tydens die inlywingseremonie word nuutgemunte Meesterkanonniers voorsien van 'n meesterkanonniersdas, 'n uitstapdrag-simbool, 'n menasiedragminiatuur en 'n A3-sertifikaat onderteken deur die bevelvoerende generaal van die Artillerie-formasie of die Kanonniergeneraal.
Aanwysings vir die pos van Kanonniergeneraal moet goedgekeur word deur die Hoof van die Leër, alhoewel die eerste aanstelling deur die Hoof van die SAW en Direkteur: Artillerie in 1982 onderteken is.
Vorige aanstelling
Histories gesproke is enige kanonnier wat die spesialis voltooi het, in die 1970's outomaties as Meesterkanonniers erken. Die drie "lang kanonkursusse" is in Suid-Afrika aangebied in 1965, 1968 en 1972 en was onderskeidelik bekend as Kursus Nrs. 1, 2 en 3. Alle graduandi van hierdie kursusse het outomaties gekwalifiseer as 'n Meesterskanonnier en het magtiging gehad om die kenteken te dra.
Mike Burns (akteur)
Mike Burns is 'n Engelse akteur. Hy is bekend vir sy rolle in die televisiereekse Lovejoy (1986), The Brittas Empire (1991), en Get Fit with Brittas (1997).
Maerua schliebenii
Maerua schliebenii is 'n struik wat deel is van die Capparaceae familie. Die spesie is inheems in Mosambiek en Tanzanië.
Japannese letterkunde
Die probleme met die lees van die Japannese letterkunde kan skaars oordryf word; en selfs 'n spesialis sal waarskynlik moeilikhede ondervind om 'n spesifieke werk van dié van 'n ander tydperk of genre te onderskei. Die Japannese styl het deurlopende dubbelsinnighede bevat, en die spraakdeeltjies wat nodig was vir die eenvoudige begrip van 'n stelling was dikwels as onnodig of as te puristies beskou.
'n Japannese digter wat ontevrede was met die beperkings wat deur sy moedertaal neergelê is; of wat nie-emosionele begrippe wou beskryf - of dit nou die rustige wandeling van 'n bejaarde aan 'n rivier was; of die digter se bewustheid van sy onbeduidendheid teenoor die grootsheid van die heelal - het van nature gegraviteer daarna om poësie in die Sjinese taal te skryf. Vir die grootste deel het Japannese skrywers; ver van die verwagting dat hulle ontevrede sou voel met die uitdrukkingsmoontlikhede wat deur die beperkinge van hul taal opgelê is; oortuig daarvan geraak dat 'n virtuose perfeksie in frasering, en 'n akute verfyning van sentiment, belangriker was vir poësie as die uitspraak van intellektueel bevredigende konsepte.
Pachastrella ovisternata
Die spons behoort tot die genus Pachastrella en tot die familie Pachastrellidae. Die wetenskaplike naam van die spesie is die eerste keer geldig gepubliseer in 1894 deur Lendenfeld.
Japannese letterkunde
Sy gedigte word ook in baie gevalle voorafgegaan deur gedeeltes in Sjinees wat die omstandighede van die gedigte aandui of Boeddhistiese parallelle noem. Die Man'yōshū is getransskribeer in 'n byna pervers-ingewikkelde stelsel wat Sjinese karakters willekeurig gebruik, soms vir betekenis en soms vir klank. Die gebrek aan 'n geskikte handskrif het waarskynlik literêre produksie in Japan gedurende die Nara-tydperk belemmer. Die toenemende belangrikheid van Sjinese poësie as die teken van literêre vervulling in die howeling, kon dalk ook die ontwikkeling van die Japannese literatuur na sy eerste bloeitydperk in die Man'yōshū onderbreek het. Agtien Man'yōshū digters is verteenwoordig in die Kaifūsō versameling (751), 'n poësiebundel in Sjinees wat deur lede van die hof saamgestel is. Hierdie gedigte is egter slegs 'n bietjie meer verklarend en oorspronklik as die gedigte van idees en beelde wat direk vanaf Sjina geleen is. Die samestelling van sulke poësie weerspieël die enorme prestige van die Sjinese beskawing op daardie tydstip.
Digkuns
Vir die digters van die Kokinshū en later die Hoflike digbundels; was oorspronklikheid minder verkieslik as perfeksie van taal en toon. Die kritici, wat nie begerig was om nuwighede in effekte aan te prys nie, het afwyking van die standaard poëtiese diksie veroordeel- welke gevestig was deur die Kokinshū en bestaan het uit 2000 woorde - en het aangedring op absolute voldoening aan die poëtiese kodes wat aanvanklik geformuleer was in die 10de eeu. Alhoewel hierdie beperkinge die Japannese digkuns gered het van verval tot slegte smaak of vulgariteit, het hulle effektiewelik die digkuns verhoed om te ontwikkel vanuit die geykte, voorgeskrewe wyses van uitdrukking. Gevolglik kan slegs 'n kritikus met besondere vaardighede 'n tipiese Tanka van die 10de eeu onderskei van een van die 18de eeu.
Die vroeë Tokugawa periode (1603–c. 1770)
Die digkuns het baie veranderinge ondergaan gedurende die vroeë deel van die Tokugawa periode. Die hofdigters het uit die staanspoor jaloers gewaak oor hul alleenreg oor die tanka, maar op geleidelike wyse het ander mans-baie van hulle sogenaamde kokugakusha ("kenners van nasionale geleerdheid") -die koers van tanka komposisie verander deur te poog om die vorm en krag van die tanka te herstel deur die terugbring van die Man'yōshū. Die beste van die waka digters wat in die hoftradisie geskryf het was Kagawa Kageki. Hy was 'n digter van buitengewone vaardigheid, alhoewel dit minder waarskynlik is dat sy werk 'n indruk sal maak op moderne lesers as die onkonvensionele Ōkuma Kotomichi of Tachibana Akemi, wat beide gedurende die eerste jaar van die Meiji era in 1868 beswyk het. Die hoofontwikkeling in die poësie gedurende die Tokugawa shogunaat was die opkoms van die haiku as 'n belangrike digvorm. Hierdie besonders bondige vorm(17 lettergrepe wat rangskik is in lyne van 5,7 en 5 lettergrepe) het sy oorsprong gehad in die hokku, of openingsvers van 'n renga volgorde, wat in sy drie lyne melding moes maak van die seisoen, die tyd van die dag, die dominante eienskappe van die landskap, en so aan-wat dit amper 'n onafhanklike gedig gemaak het. Die hokku het later in die 19de eeu bekend geword as die haiku-toe dit heeltemal ontneem was van sy oorspronklike funksie as die openingsverse van 'n volgorde van verse. Selfs die 17de eeuse hokku word vandag gewoonlik (en verkeerdelik) haikoe genoem.
Die haika no renga of komiese renga, was in die 16de eeu gekomponeer ten einde te dien as 'n wyse van ontspanning na 'n aand van ernstige renga komposisie, en sodoende is teruggekeer na die oorspronklike sosiale eerder as literêre doel, wat betref die maak van gekoppelde vers. Soos dikwels die geval is in Japan, is daar egter 'n nuwe kunsvorm gebore-wat gekodifiseer en respektabel gemaak is deur praktisyns van die ouer kunsvorm, dikwels ten nadeel van die nuwe vorm se varsheid en lewendigheid- as reaksie teen die remmende praktyke van 'n ouer kunsvorm.
Moderne Literatuur
Selfs na die aankoms van Kommodoor Matthew C. Perry se V.S.A. Vloot in 1853 en die geleidelike oopmaking van Japan tot die Weste en sy invloed, was daar slegs 'n geringe en skaars merkbare invloed op Japannese literatuur. Die langdurige periodes van afsluiting van die land van vreemde en buitelandse invloede, en die algemene eensluidendheid van die Tokugawa beskawing vir dekades op 'n slag, het skynbaar die verbeeldingskrag van die gesaku skrywers laat kwyn. Selfs die teenwoordigheid van vreemd-geklede buitelandse karakters, wat ten minste ietwat van 'n reaksie van skrywers moes verkry-wat naarstiglik op soek was na nuwe materiaal en inspirasie-, het aanvanklik geen effek teweeggebring nie.
Bekendstelling van Westerse Literatuur
Die vroeë Japannese vertalers se vertaalwerk was nie akkuraat nie, en die vertalers het op on-seremoniële wyse summier alle passasies wat hulle nie kon begryp nie, of wat hulle gevrees het dalk onverstaanbaar vir Japannese lesers sou wees, uitgevee. Hulle het ook verplig gevoel om lesers gerus te stel dat, ten spyte van die vreemde name van die karakters, die emosies wat ten toon gestel was presies dieselfde was as die van die Japannese.
Westerse invloede op die Japannese digkuns
Die vertalers het verklaar dat alhoewel Europese poësie groter variëteit as Japannese poësie gehad het-sommige gedigte was gerym, ander nie, sommige was omslagtig, andere weer kortstondig-dit sonder meer geskryf was in die taal van ordinêre spraak. Die aandrang op moderne taal en die beskikbaarheid van baie verskillende poëtiese vorme was egter nie die enigste lesse wat deur die Europese poësie aangebied was nie. Die vertalers het in die proses ook die Japannese publiek bewus gemaak van die groot hoeveelheid menslike ondervindinge en uitdrukkingsvermoë wat nooit behandel was in die tanka of haikoe vorme nie. Baie Westerse kritici het al op sarkastiese wyse kommentaar gelewer op die Japannese geneigdheid tot die na-aping van buitelandse literêre modelle, en op hulle beweerde onverskilligheid aan hulle eie tradisies. Dit is waar dat Futabatei sonder Russiese voorbeelde nie die Ukigumo sou kon skryf nie, en dat sonder Engelse voorbeelde, digters soos Shimazaki Tōson byvoorbeeld nie moderne Japannese poësie sou kon skep nie.
Ichiyō se kort roman, Takekurabe ("Grootword"), vertel op 'n realistiese wyse die verhaal van die kinders van die Yoshiwara kwartier van Edo, welke 'n welkome wending is van die gebruiklike verhale oor prostitute en hul kliënte. Sy gebruik die taal van Saikaku vir haar vertelling.
Kyōka, alhoewel gedeeltelik opgevoed by 'n Westerse sendingskool, het hom uitstekende gekwyt deur te skryf in die styl van laat Tokugawa fiksie, en iets van die verre Japannese literêre verlede het selfs deurgeskemer in sy skrywes van die 1930's-die laaste jare van sy lewe. Wat betref die digkuns ook-was die eerste produkte wat die invloed van die Weste getoon het komies onbekwame eksperimente met rym, en daarby ook met sulke onaptytlike onderwerpe soos byvoorbeeld die beginsels van sosiologie. Tōson se "Akikaze no uta" (“Lied van die Herfswind") is egter nie slegs 'n vaardige eggo van Percy Bysshe Shelley nie, maar 'n outentieke prent van 'n Japannese landskap-die onreëlmatige lyne van sy gedig neig na die tradisionele patroon van vyf- en sewe-lettergrepige werke.
Hernuwing van die tanka en haikoe
Saitō Mokichi het 'n meelewing van die stilistiese aard van die Man'yōshū gekombineer met 'n professionele bevoegdheid in sielkunde (psigiatrie). Ten spyte van die sober en bedroeflike aard van sy poësie, was hy vir baie jare erken as die leidende tanka-digter.
Ander digters, soos Horiguchi Daigaku, het hulself toegewy aan vertalings van Europese poësie, en sodoende sulke belangrike, en noemenswaardige resultate behaal, dat hierdie vertalings vandag nog beskou word as 'n belangrike deel van die moderne poësie van Japan.
Die roman tussen 1905 en 1941
Ōgai het as 'n skrywer van deels outobiografiese fiksie met sterk ondertone van die Duitse romantiek begin. Halfpad deur sy loopbaan het hy egter oorgeskuif na die geskiedkundige roman; wat so te sê ontdaan was van fiksionele elemente; maar waaraan hy literêre onderskeiding verleen het deur sy presiese en manlike styl.
Sōseki se werk daarna word egter gekenmerk deur 'n progressief donker-wordende en sombere kleur, maar selfs die mees sombere van sy werke het egter hul reputasie by Japannese lesers behou, wat dit as vanselfsprekend neem dat Sōseki die grootste van die moderne Japannese romanskrywers is, en wat in hul eie lewens eggo's vind van die geestelike lyding wat hy beskryf.
Ander skrywers van die tydperk, wat daarvan oortuig was dat die essensiële funksie van literatuur, artisties en nie propagandisties was nie, het denkskole gevorm soos die “Neosensualiste”, wat gelei was deur Yokomitsu Riichi en Yasunari Kawabata. Yokomitsu se politiek het uiteindelik na regs beweeg, en die promulgasie van hierdie oortuigings, eerder as sy pogings om modernisme te behaal, het sy latere skrywes gekleur.
Die Na-oorlogse roman
Abe Kōbō was noemenswaardig tussen moderne skrywers in dat hy daarin geslaag het, somtyds deur hom te wend tot avant-garde tegnieke, om die besondere toestand van "Japannees-wees" te transendeer en om universele fabels en mites van menslike lyding te skep in werke soos Suna no onna (1962; Die Vrou in die Duine). Die unieke aard van tradisionele Japannese kultuur, wat dit in die 16de eeu 'n onvrugbare teelaarde gemaak het vir Christenskap, was in verskeie hartroerende romans deur die Katolieke Japannese outeurEndō Shūsaku verwoord, vernaam Chimmoku (1966; Stilte). Die romans van Kita Morio was gekarakteriseer deur 'n spitsvondigheid, wat 'n welkome kontras geskep het met die heersende donker tonaliteit van ander kontemporêre Japannese romans. Sy "Nire-ke no hitobito" (1963–64; Die Huis van Nire), alhoewel gebaseer op die loopbane van sy oupa en sy vader (die digter Saitō Mokichi), was deur sy humor gered van die lot om net weer nog 'n Ek roman ("I novel") te word.
Modern poësie
Alle digters het egter nie "teruggekeer" na die tradisionele vorme nie. Hagiwara Sakutarō het slegs in vrye versvorm geskryf, net soos die meeste ander moderne digters. Sommige digters was in groot mate beïnvloed deur Europese en Amerikaanse poësie; gedurende die na-oorlogse tydperk het 'n digterskool ontstaan wat sy naam geneem het van T.S. Eliot se gedig The Waste Land - welke werk vir Elliot op sy mees melancholiese oomblikke daarstel. Sommige digters het gedurende die Pasifiese veldtogte van die Tweede Wêreldoorlog poësie om patriotiese doeleindes gebruik, of om hul politiese oortuigings rugbaar te maak gedurende die onstuimige dae wat gevolg het op die Japannese nederlaag. Maar by verre die meeste Japannese wat moderne poësie in die tweede helfte van die 20ste eeu geskryf het, was meer as ooit tevore in solidariteit met hul oorsese tydgenote. Hulle het naamlik dieselfde angstighede oor dieselfde krisisse, en dieselfde intense verlange na liefde gedeel.
Seilvaart
Vroeë geskiedenis
Namate seevarende nasies met ander in aanraking gekom het, hoofsaaklik vanweë handel, het hulle idees uitgeruil wat seilbote betref, insluitend verbeterde seile, maste, vorm en boumetodes. Dit was veral die geval in die 1500’s.
Kanada en Amerika se bydraes
Een van die seiljagfanatici wat sy naam in die geskiedenis van seilvaart verewig het, was Joshua Slocum, ’n Kanadese seekaptein wat in 1846 in Wilmot in Nieu-Skotland gebore is en reeds van 16-jarige ouderdom gereeld op die see gevaar het. Slocum het self bote gebou of omskep en hy was die eerste persoon ter wêreld wat stoksielalleen met ’n seiljag om die wêreld gevaar het.
Spintoestand (d-elektrone)
Simmetrie en ontaarding
Die grootte van die energieverskil Δ tussen die twee vlakke hang af van watter ligande die ioon of atoom omring. Indien die interaksie klein is het 'n hoëspintoestand soos in die diagram links van 'n d5-ioon (soos ) die laagste totale energie en vorm die grondtoestand. Wanneer die ligande groter invloed uitoefen word die energieverskil Δ groter en word dit energeties voordeliger om die spins te paar soos in die diagram regs. Die rede daarvoor is dat spinparing energie kos en dat in ontaarde vlakke 'n toestand met spins wat almal dieselfde rigting besit die laagste energie besit. Hierdie reël is bekend as Hund se reël.
Magnetiese eienskappe
Die magnetiese eienskappe van die twee spintoestande kan baie verskil. In die voorbeeld hierbo is altwee spintoestande paramagneties, maar die hoëspintoestand het 'n totale spinkwantumgetal S=1/2+1/2+1/2+1/2+1/2 = 5/2. Die laespintoestand het net S=1/2-1/2+1/2-1/2+1/2 = 1/2. In die geval van 'n -ioon wat een elektron meer besit, sal die laespintoestand selfs S=0 besit en hierdie ioon is daardeur diamagneties.
Spetses
Geskiedenis
In die 15de eeu het die VenesiërsVenesië die eiland Spezia ("speserye") genoem vir die eiland se posisie op een van die hoofhandelsroetes, en met tyd was die naam gehelleniseer tot Spetsai (Spetse/Spetses).
London Festival of Architecture
Die eerste LFA het in 2004 plaasgevind as London Architecture Biennale. Die fees is, soos die naam reeds aandui, tot 2012 tweejaarliks gehou. Vanaf 2013 is 'n jaarlikse argitektuurfees georganiseer. In 2017 het 'n rekordgetal van 400 000 besoekers die feesvierings en programme, wat angebied is, bygewoon, terwyl miljoene belangstellendes in die buiteland die LFA-aanbiedings in die media gevolg het.
Dartmouth-werkswinkel
Die Dartmouth Somer Navorsingsprojek oor Kunsmatige Intelligensie was 'n somerwerkswinkel van 1956 in Dartmouth College gehou is, wat algemeen beskou word as die stigtersgebeurtenis van kunsmatige intelligensie as 'n studieveld.
Agtergrond
Vir die volle tydperk:
Werkswinkel en nasleep
Ray Solomonoff het aantekeninge gehou wat sy indruk van die praatjies en die idees uit verskeie besprekings gegee het.
Hans Christian Gram
Hans Christian Joachim Gram (13 September 1853 – 14 November 1938) was 'n Deense bakterioloog bekend vir sy ontwikkeling van die Gramvlek, steeds 'n standaardtegniek om bakterieë te klassifiseer en meer sigbaar onder 'n mikroskoop te maak.
Babiana symmetrantha
Babiana symmetrantha is 'n meerjarige blomplant en geofiet wat tot die genus Babiana behoort. Die spesie is endemies aan die Noord-Kaap. Dit kom op die Langberg tussen Kliprand en Loeriesfontein voor; dit is deel van die Hantam Karoo-plantegroei. Daar is net een populasie.
Maerua oblongifolia
Sinonieme
Die spesie het 29 sinonieme:
Carl Heinz Charrell
Carl Heinz Charrell (16 Desember 1895 – 6 Junie 1958) was 'n Duitse akteur en skrywer. Hy was bekend vir sy rolle in die rolprente Kuhle Wampe oder: Wem gehört die Welt? (1932), The Living Dead (1932), Die Umwege des schönen Karl (1938), en Girls Behind Bars (1949).
Orbea hardyi
Orbea hardyi is 'n vetplant wat aan die familie Apocynaceae behoort. Die spesie is endemies aan Suid-Afrika en kom in Limpopo voor, vanaf Bewaarkloof tot by die Abel Erasmuspas en Blyderivierspoort. Die plant het 'n voorkomsgebied van kleiner as 500 km² en daar is minder as vyf subpopulasies. Die plant het tans geen bedreigings nie en word as seldsaam beskou.
Jim Belushi
Jim Belushi (gebore 15 Junie 1954) is 'n Amerikaanse akteur en vervaardiger. Hy is bekend vir sy rolle in die rolprente Little Shop of Horrors (1986), Red Heat (1988), en Retroactive (1997), en in die televisiereeks Saturday Night Live (1975).
Babiana tanquana
Babiana tanquana is 'n meerjarige blomplant en geofiet wat tot die genus Babiana behoort. Die spesie is endemies aan die Noord-Kaap en kom in die Tankwa Karoo voor. Dit is deel van die Sukkulente Karoo-plantegroei. Daar is vier subpopulasies. Die plante wat in die Tankwa Karoo Nasionale Park voorkom word beskerm deur die park. Die plant word as seldsaam beskou.
.be
Geskiedenis
Hierdie topvlakdomein vir België is sedert 1989 aktief, en is deur Pierre Verbaeten, professor van die departement rekenaarwetenskap van die Katolieke Universiteit Leuven geadministreer. In 2000 word hierdie taak deur DNS Belgium oorgeneem.
.zw
.zw is die Internettopvlakdomein vir Zimbabwe.
Pachychalina glacialis
Die spons behoort tot die genus Pachychalina en tot die familie Niphatidae. Die wetenskaplike naam van die spesie is die eerste keer geldig gepubliseer in 1934 deur Burton.
Dis ek, Anna
Ontvangs
Dis ek, Anna was 'n kandidaat vir die UJ-boekprys vir die beste skeppende skryfwerk in 2005, maar volgens die beoordelaars was nie een van die debuutwerke op hul kortlys 'n bekroning werd nie.
Akademiese belangstelling
In die slotwoord van die artikel beskou Coetser die insluiting van die nawoord, asook Sharon Lewis se opstel rakende kindermolestering, in Dis ek, Anna as 'n parodiëring of postmoderne ondermyning van die storie wat soos 'n sprokie lees (by laasgenoemde beveg en oorwin 'n protagonis die bande en ontsegging wat hom/haar opgelê is). Die sprokie word verwissel met die werklikheid van kindermolestering: Parodie, ondermyning en weerspreking dra dus daartoe by dat "toereikende lesers" … in Dis ek, Anna met 'n geskiedenis (hi/storie) of vertelling van 'n bepaalde aard te doen kry. Die geskiedenis word terselfdertyd as letterkunde aangebied en is daarom fiksioneel, onder andere as gevolg van die verklaring op die buiteblad dat die boek "[g]ebaseer [is] op 'n ware verhaal". Daardeur verkry die (hi)storie iets van die aard van 'n letterkundige soort, naamlik die fiksionele outobiografie, nog voordat die leser aan Anna se geskiedenis begin lees. Die inkleding van die handeling as 'n nabootsing van 'n reis, soortgelyk aan Cervantes se Don Quijote en die Middelnederlandse Elckerlijc, dra uiteindelik daartoe by dat die leser Dis ek, Anna as 'n vorm van historiografiese metafiksie, of die geskiedenis van 'n reis, kan beskou en lees.
21ste Dinastie van Egipte
Heersers
! scope=col width="30%" | Farao ! scope=col width="30%" | Troonnaam ! scope=col width="20%" | Bewind ! scope=col width="20%" | Graftombe
Pachychalina rustica
Die spons behoort tot die genus Pachychalina en tot die familie Niphatidae. Die wetenskaplike naam van die spesie is die eerste keer geldig gepubliseer in 1868 deur Schmidt.
Keith-Lee Castle
Keith-Lee Castle (gebore 16 Julie 1959) is 'n Engelse akteur. Hy is bekend vir sy rolle in die rolprente Velvet Goldmine (1998), Seed of Chucky (2004), Doghouse (2009), en The Hooligan Factory (2014).
Magnetochemie
Paramagnetisme
Die Curie-konstante word in hierdie benadering:
Die grootte van die effektiewe moment \mu_{eff} kan baie van ioon tot ioon verskil, soos in hierdie tabel blyk:
Pachychalina schmidti
Pachychalina schmidti is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Eberhard Cohrs
Eberhard Cohrs (4 Januarie 1921 – 17 Augustus 1999) was 'n Duitse akteur en skrywer. Hy was bekend vir sy rolle in die rolprente Strasná zena (1965), Hände hoch oder ich schieße (1966), en Hauptmann Florian von der Mühle (1968), en in die televisiereeks Ein verrücktes Paar (1977).
Brian Benben
Brian Benben (gebore 18 Junie 1956) is 'n Amerikaanse akteur en vervaardiger. Hy is bekend vir sy rolle in die rolprente Dark Angel (1990) en Radioland Murders (1994), en in die televisiereekse Dream On (1990) en The Brian Benben Show (1998).
Nat Benchley
Nat Benchley is 'n Amerikaanse akteur. Hy is bekend vir sy rolle in die rolprente Broadcast News (1987), Species II (1998), en State of Play (2009), en in die televisiereeks The Wire (2002).
Pachymatisma
Pachymatisma is 'n genus van sponsdiere uit die klas van die Demospongiae (gewone sponse).
Banten
Geskiedenis
Bantam was 'n belangrike handelsentrum tot in 1600. Batavia het vinnig die belangrikste stad geword. Die stad het reste van die paleis Surosowan, paleis Kaibon, moskee Agung Banten, fort Speelwijk en die Sjinese tempel Avalokiteshvara.
Lys van simfonieë deur Joseph Haydn
Uitgebreide en volledige opnames
Daar is twee aktiewe pogings om die volledige siklus op te teken. Thomas Fey het (vanaf vroeg 2015) reeds daarin geslaag om die helfte (57 plus die Sinfonia Concertante; in 22 volumes tot dusver) van al die simfonieë op te neem saam met onderskeidelik die Heidelberger Sinfoniker en die Schlierbacher Kamerorchester (slegs een volume) vir Hänssler. Die eerste volumes is in 2000 vrygestel. In 2014 het Giovanni Antonini 'n siklus vir Alpha Records begin saam met Il Giardino Armonico (Vols. 1–4) en die Kammerorchester Basel ( Vols. 5 & 6, tot op hede), met die doel om al Haydn se simfonieë teen 2032 (die 300ste herdenking van die komponis se geboorte) op te voer en op te neem.
Pachydictyum globosum
Die spons behoort tot die genus Pachydictyum en tot die familie Malawispongiidae. Die wetenskaplike naam van die spesie is die eerste keer geldig gepubliseer in 1901 deur Weltner.
29ste Dinastie van Egipte
Ná Nepherites se dood het twee faksies baklei om die troon: een wat sy seun Moethis gesteun het, en ’n ander wat ten gunste van die troonrower Psammoethes was. Hoewel Psammoethes gewen het, het hy net ’n jaar lank regeer.
Prins Eudes
Prins Eudes (8 Junie 1939 – 13 Augustus 2020) was die tweede seun van prins Pedro Henrique, destyds hoof van die Keiserlike Huis van Brasilië, en prinses Maria Elisabeth. Eudes het op 3 Junie 1966 afstand gedoen van sy dinastiese regte op die troon van Brasilië, vir homself en vir sy toekomstige nageslag, en het die titel Prins van Brasilië verloor, maar die titel Prins van Orleans en Bragança behou.
Maerua apetala
Maerua apetala is 'n struik wat deel is van die Capparaceae familie. Die spesie is endemies aan Indië.
Prinses Isabel Maria
Prinses Isabel Maria (Isabel Maria Josefa Henriqueta Francisca Michaela Gabriela Rafaela Gonzaga de Orleans e Bragança; 5 April 1944 – 5 November 2017) was 'n Brasiliaanse aristokrasie, sesde in die opvolger van die antieke troon van Brasilië ten tyde van haar dood.
Prinses Isabel is op 5 November 2017 in die stad Rio de Janeiro oorlede, op die ouderdom van drie-en-sewentig. Isabel word dikwels genooi om die keiserlike familie by koninklike geleenthede of amptelike seremonies te verteenwoordig. Sedert die 1990's is die prinses 'n lid van die raad van direkteure van die Brasiliaanse Rooi Kruis.
Mazowerivier
Die rivier ontspring noord van Harare op 'n hoogte van nagenoeg 1 300 m bo seevlak. Dit vloei noord, daarna noordooswaarts deur wye en vrugbare valleie waar met tabak, lemoene en mielies geboer word en mynbou plaasvind. 'n Deel van sy loop vorm die landsgrens en gaan daarna Mosambiek binne op Zimbabwe se mees noordoostelike punt. Net suid van Tete loop dit in die Luanharivier wat nog 40 km verder in die Zambezirivier uitmond.
Geslagsdimorfie
Spesies met groter wyfies as mannetjies
In baie spesies van insekte, spinnekopppe en roofvoëls en sommige soogdiere soos die gevlekte hiëna en blouwalvis, is die wyfies baie groter as die mannetjies. (Daar is ook gevalle waar mannetjies groter as wyfies is. )
Soechoi Superjet 100
Die Soechoi Superjet 100 (SSJ 100) is 'n twee-enjin-passasiersvliegtuig wat deur die Russiese vliegtuigvervaardiger Sukhoi Aviation Corporation (Soechoi) vervaardig word. Die enkeldek-straler is oorspronklik as Russian Regional Jet, kort RRJ, bekendgestel en sal geleidelik ouer stralertipes soos die Toepolef Tu-134 en Jakovlev Jak-42, wat tans nog algemeen in die Russiese Federasie gebruik word, vervang.
Indonesië 2012
Die straler was sedert 3 Mei op 'n toer in Asië om verslaggewers en potensiële kopers te beïndruk en het voor die ramp demonstrasievlugte in Burma, Pakistan en Kazakstan onderneem. Djakarta in Indonesië was die vierde stop op die toer, voor Laos en Viëtnam.
Pachymatisma areolata
Die spons behoort tot die genus Pachymatisma en tot die familie Geodiidae. Die wetenskaplike naam van die spesie is die eerste keer geldig gepubliseer in 1872 deur Bowerbank.
Michael Bendetti
Michael Bendetti (gebore 21 Augustus 1967) is 'n Amerikaanse akteur en vervaardiger. Hy is bekend vir sy rolle in die rolprente The Taking of Beverly Hills (1991), Netherworld (1992), en Between the Sheets (2003), en in die televisiereeks 21 Jump Street (1987).
Maerua duchesnei
Maerua duchesnei is 'n struik wat deel is van die Capparaceae familie. Die spesie is inheems aan Benin, Demokratiese Republiek die Kongo, Ghana, Guinee-Bissau, Ivoorkus, Kameroen, Liberië, Nigerië, Republiek die Kongo, Rwanda, Sentraal-Afrikaanse Republiek, Sierra Leone, Soedan, Tanzanië en Uganda.
McGill Universiteit
McGill Universiteit (Frans: Université McGill) is 'n openbare navorsingsuniversiteit geleë in Montreal, Quebec, Kanada. Dit was gestig in 1821 by wyse van 'n Koninklike traktaat, welke toegestaan is deur George IV van die Verenigde Koninkryk. Die universiteit dra die naam van James McGill, 'n handelaar van Montreal wat oorspronklik van Skotland gekom het, en wie se erflating in 1813 die universiteit se voorloper, McGill College, gevorm het.
Esiyembeni
Esiyembeni is 'n nedersetting in die Mtubatuba Plaaslike Munisipaliteit, Umkhanyakude-distriksmunisipaliteit in noordoostelike KwaZulu-Natal, Suid-Afrika.
Paul Dahlke (akteur)
Paul Dahlke (12 April 1904 – 23 November 1984) was 'n Duitse akteur. Hy was bekend vir sy rolle in die rolprente Flying Classroom (1954), Confessions of Felix Krull (1957), Stresemann (1957), en The Heathens of Kummerow (1967).
Leïla Bekhti
Leïla Bekhti (* 1984) is 'n Frans-Algeriese rolprent- en televisieaktrise. Sy het 'n teaterskool in die Paryse XVIIIe arrondissement bygewoon voordat sy 'n kursus van Stéphane Gildas by Tolbiac geloop het en toe 'n kursus van Bérengère Basty by die Art'aire-ateljee geloop het. Om haar lewens- en kursuskostes te dek, het sy klein werkies in die klere- en telebemarkingsbedrywe verrig. In 2005 het sy na die oudisies vir Sheitan gegaan, waar sy die rol van 'n beurette ontvang het en haar agent ontmoet het wat haar loopbaan op die been help bring het.
Paul Stewart (pianis)
Sy opnames sluit Benjamin Britten se Young Apollo, uitgevoer saam met I Musici de Montréal (Chandos); An die Musik - liedere deur Schubert en hul transkripsies - (CBC Records); Sergei Rachmaninoff se Vierde klavierkonsert en Nikolai Medtner se Sonata No 7, "Nagwind" (Palexa) in, asook al Nikolai Medtner se werke vir klavier en viool in twee volumes by Naxos. Sedert 2002 is Paul Stewart Professor in klavierstudies by die Universiteit van Montreal.
Bosch
Bosch kan verwys na die volgende:
Pachyrotula raceki
Pachyrotula raceki is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
O/19-krieketwêreldbeker
Die eerste toernooi is in 1988 in Australië aangebied en deur die gasheer gewen. Die mees onlangse toernooi is 2022 in Wes-Indië gehou en deur Engeland gewen.
Rugbywêreldbeker 2027
Die Rugbywêreldbeker 2027 (Engels: 2027 Rugby World Cup) word van 10 September tot 23 Oktober 2027 in Australië beslis. Dit is die elfde rugbywêreldbeker van die vierjaarlikse rugbywêreldkampioenskap wat deur Wêreldrugby aangebied word en die vyfde in die Suidelike Halfrond. Australië het saam met Nieu-Seeland die eerste Rugbywêreldbeker 1987 gehuisves, asook die Rugbywêreldbeker 2003 op sy eie.